《西庙古桧和卞南仲韵》
元代·仇远

奇木有古意，爱古人亦奇。
嘉禾老君观，毗陵烈帝祠。
二桧栋梁物，俱逐劫火移。
朅来溧城西，见此铁石姿。
灵狸肯荐骨，死豹仍留皮。
拿空有爪龙，踞地无角螭。
三株两失叶，檐溜伤南枝。
僵立万雪霜，坐更几邻仪。
我将护赤栏，甃以苍石墀。
深根直不朽，雅操坚自持。
栋梁与薪槱，待用各有时。
罔俾孤山树，专美坡仙诗。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。